text: [{"text_idx": "#000001", "text": "Ibsa waa'ee suuraa, Jooseen adabaman"}, {"text_idx": "#000003", "text": "Mohrinoon kaffaltii gibiraa kaffaluu qabu osoo hin kaffaliin tursiisera jedhamuun mootummaa Ispeeniin himatamee ture."}, {"text_idx": "#000004", "text": "Kunis yeroo leenjisaa Riyaal Maadrid ture, bara 2011 fi 2012 galii beeksisa irraa argataa ture keessaa gibira Yuuroo miiliyoona 3.3 mootummaa Ispeeniif osoo hin kaffaliin tureera jedhamuuni."}, {"text_idx": "#000005", "text": "Mohrinoon gibira isarraa eegamu hundaa akka kaffaleeru himaa turus amma murtoo xumuraa irra gahaniiru."}, {"text_idx": "#000009", "text": "Kanaaf Mohrinoon adabbii waggaa tokkoo irratti darbee fudhachuun dabalataan Paawondii Miiliyoona lama [\u20ac2m] kaffaluuf waliigaleera."}, {"text_idx": "#000010", "text": "Leenjisaan kun balleessaa biraan waggaa kana keessa himatamee yoo itti murtaa'e garuu murtoo jalqaba irratti darbe dabalatee hidhamuu danda'a."}, {"text_idx": "#000011", "text": "Bakka bu'oonni Mohrinoo turtii Ispeen keessaa bara 2010 -2013 gidduutti gibira Yuuroo Miiliyoona 26 ol kaffaluu himaniiru."}, {"text_idx": "#000012", "text": "Manni Murtii Ispeen erga yeroo dhiyoon as Kiristaanoo Roonaaldoo dabalatee gibira burjaajjessaniiru jechuun himata banaa tureera."}, {"text_idx": "#000013", "text": "Bara 2017 taphataan Baarseloonaa Liyonel Mesiin adabbii hidhaa ji'oota 21 isa irratti darbe gara maallaqaatti jijjiiruun guyyaatti Yuuroo 400 waliigalaan Yuuroo kuma 200 fi kuma 52 kaffaluunsaa ni yaadatama."}, {"text_idx": "#000022", "text": "Ajajaan humna waraanaa Sudaan Abdel Fattaa al-Burhaan hogganaa garee finciltootaa waliin mari'achuuf qophiidha jedhan"}, {"text_idx": "#000027", "text": "Artistoonni lamaan, Caalaafi Andu'aalam, akkamiin araaraman?"}, {"text_idx": "#000034", "text": "BBC News maaliif amanuu dandeessaHaala itti fayyadamaaWaa'ee BBCImaammata mateenyaaKuus-yaadannooBBC qunnamiDo not share or sell my info"}]